GiliGold/VAD_KnessetCorpus huggingface dataset:
דוד אמסלם: כנראה שהנוצרים לו רוצים לקבור להם אותו כי הם רואים אותם כסוג של משתפי פעולה עם מדינת ישראל.
דוד אמסלם: נוצר כאן מצב אבסורד שמי שתומך במדינת ישראל הוא נמצא בהגנה, דופקים אותו, לא צריך לתת לו.
דוד אמסלם: מי עושה את זה, אנשים שבמקום שיעודדו אותם ויתנו להם את הצ'ופר, הכול פה הפוך.
דוד אמסלם: בהרבה סוגיות הכול פה הפוך ובמיוחד בכל מה שקשור ביהודים ובערבים ובתומכי יהודים.
דוד אמסלם: לכן הם מבקשים כאן בעיקרון שיקצו להם בית עלמין באזור הצפון.
דוד אמסלם: הם מרוכזים בעיקר באזור הצפון.
דוד אמסלם: יש כ-3,000 חבר'ה שעדיין הם צד"לניקים.
דוד אמסלם: אני גם הייתי מציע, כבוד סגן השר אתה באמת מטפל בנושאים האלה, אולי תקבעו אתו.
דוד אמסלם: אולי המגרש הוא של המשרד שאיוב מטפל, תקבעו אתו על כל מכלול הנושאים.
דוד אמסלם: בסך הכול יש כאן אדם שרואה את הנושא וגם אכפת לו.
דוד אמסלם: סגן השר אתה רוצה להתייחס לנושא?
איוב קרא: קודם כל אני שמח על הדיון.
איוב קרא: אני חושב שהוא מכבד את הוועדה ואת היושב ראש מכיוון שמדובר באנשים שהם בעצם מלח הארץ שצריך להרים אותם על כפיים.
איוב קרא: במקום זה הם במגננה כל הזמן.
איוב קרא: אף אחד לא יכול לקבל את זה.
איוב קרא: הנה חבר הכנסת פורר נמצא כאן, היינו לפני מספר ימים באזכרה לגנרל אנטואן לאחד.
איוב קרא: היה מאוד מרשים, מאוד טוב, אבל התלונות קיימות.
איוב קרא: מה שהיה בשנות 2000, עדיין הרבה תלונות נמצאות על סדר היום.
איוב קרא: הייתה לי הזכות להביא לכנסת את "חוק צד"ל".
איוב קרא: הוא נתן חלק מהמענה שדרוש כדי שיתקיימו.
איוב קרא: היום אני פועל יחד עם ראש מועצת מטולה להקים אתר גדול ליד שער פאטמה.
איוב קרא: אני הקצתי מטעם המשרד שלי 600 אלף שקל כדי לשפץ ולארגן - - -
<שוקי אוחנה: יש קרקע מאושרת.
איוב קרא: כן כן.
איוב קרא: ברור, יש מקום ממש ליד המעבר.
איוב קרא: יש מקום שהקצתה אותו מועצת מטולה, הוא מתאים.
איוב קרא: אבל יש עוד מקום לצד המערבי, ליד נהריה.
איוב קרא: בזה אני פחות מעודכן איפה זה עומד כרגע, אבל אני יודע שעובדים בלשכת ראש הממשלה גם לקדם את זה.
איוב קרא: אני חושב שהעניין של בית הקברות הוא מחויב המציאות.
איוב קרא: הם נתקלים בכל פעם, בתוך זה אני הייתי לא פעם במשא ומתן כדי שיואיל חיזבאללה לאפשר לנו להעביר את מי שנפטר.
איוב קרא: זו שערורייה בפני עצמה.
איוב קרא: זה לא יכול להמשך ככה, זה נראה לא טוב.
איוב קרא: אני חושב שהוועדה תצא בהמלצה, מזמן זה היה צריך להיות, להקצות לפחות שני דונם כרגע.
איוב קרא: בטח יושבים כאן אנשי מקצוע.
איוב קרא: אני חושב שאנחנו אחר כך נעשה את כל הבירוקרטיה ונפתור את ההליך לגבי אותו משרד ראש הממשלה.
דוד אמסלם: תודה לכבוד סגן השר.
דוד אמסלם: חבר הכנסת פורר אתה רוצה להתייחס?
עודד פורר: אני רק יכול להגיד שאני קצת מתבייש בשבילנו - - -
עודד פורר: אני חושב שמדינה שלא יודעת לנהוג עם הידידים שלה, קל וחומר שבסוף תמצא את עצמה מסתבכת עם האויבים.
עודד פורר: אנחנו מדברים על תקופה, לא שאנחנו נמצאים בחודשיים הראשונים שהם נמצאים כאן בארץ.
עודד פורר: אנחנו מדברים על תקופה של 15 שנה.
עודד פורר: אני מקווה שיש לממשלה סיבות טובות לעניין הזה כי פשוט זה לא יסולח.
עודד פורר: זה מעשה שלא יסולח.
עודד פורר: מילא שלא מכבדים אותם בחייהם, שגם זה חמור, אנחנו לא מכבדים אותם במותם.
עודד פורר: אני אומר כאזרח ישראלי וזה לא קשור למפלגה ולא קואליציה אופוזיציה.
עודד פורר: יושבים פה גם מהקואליציה וגם מהאופוזיציה.
עודד פורר: אין פה שאלות.
עודד פורר: אני באמת אומר שזה עניין שצריך להיפתר והוא צריך להיפתר באופן מידי.
עודד פורר: בכלל אני לא מצליח להבין מה הבעיה אפילו.
דוד אמסלם: תודה חבר הכנסת פורר.
דוד אמסלם: אני רוצה להעביר את רשות הדיבור ליעקב סלאמה מנהל אגף בכיר לעדות במשרד הפנים.
דוד אמסלם: בבקשה יעקב.
דוד אמסלם: אתה מכיר את הנושא?
<יעקב סלאמה: אני מכיר.
<יעקב סלאמה: יש שתי סוגיות בהיבט הדתי לעניין צד"ל.
<יעקב סלאמה: סוגיה אחת זה בית העלמין – בעיקר לנוצרים.
<יעקב סלאמה: הסוגיה השנייה זה כנסיה לעדה המרונית בבניאס.
<יעקב סלאמה: בעבר ניסנו לקדם את סוגית הכנסייה ועד עכשיו לצערי לא הצלחנו להתקדם הרבה.
דוד אמסלם: מי מפריע לכם?
<יעקב סלאמה: מי מפריע לנו?
דוד אמסלם: כן, תגיד לי את השם של הבנאדם.
<יעקב סלאמה: כרגע שמורות הטבע כי זה בתוך - - -
דוד אמסלם: אתה בעצם אומר שרוצים להקים בתוך שמורות טבע באניס- - -
<יעקב סלאמה: לא.
<יעקב סלאמה: יש כנסיה קיימת שרצינו להכשיר אותה כדי שתשרת את אנשי צד"ל לקיים את כל הטקסים הדתיים שלהם.
דוד אמסלם: סליחה בשביל הפרוטוקול, הייתי מבקש לזמן את שאול גולדשטיין ואת הבחור יעקב סלאמה כדי לבדוק את הסוגיה הזאת לראות איך אנחנו מטפלים בעניין הזה.
דוד אמסלם: דרך אגב, יש לכם משהו חלופי חוץ מהבניאס?
<יעקב סלאמה: לגבי כנסיה לא כיוון שזו כנסיה קיימת.
<יעקב סלאמה: כרגע הם שוכרים חדרים בתוך הישובים וזה פחות טוב.
<יעקב סלאמה: אין לנו חלופה.
דוד אמסלם: אני אגיד לך איך בונים כנסיות.
<יעקב סלאמה: אנחנו לא בונים כנסיות.
<יעקב סלאמה: כדי שיבנו להם כניסה צריך קרקע משלהם וגם מישהו שיהיה אחראי עליהם.
<יעקב סלאמה: כרגע ניצלנו הזדמנות של כנסיה אחת קיימת, בנויה.
דוד אמסלם: אני אשאל את השאלה אחרת.
דוד אמסלם: בסוף אתה שליח, אתה פה משרד הפנים.
דוד אמסלם: אני חייב לשאול את השאלות גם אם אני עושה אותן בצורה קצת יותר אגרסיבית.
דוד אמסלם: מדינת ישראל, בעצם כדי שיהיה מבנה ציבור, א' צריך להקצות קרקע למבנה ציבור.
דוד אמסלם: הם יכולים להגיש בקשה כי הם לא מדברים על משהו ספציפי, הם מדברים על אזור.
דוד אמסלם: בדרך כלל אם רוצים בדימונה אז מבקשים מעיריית דימונה.
דוד אמסלם: החבר'ה כאן הם מפוזרים.
דוד אמסלם: הם מבקשים כנסיה אחת שתהייה להם.
דוד אמסלם: אין להם בעיה לנסוע משם לפה ומשם לכנסיה.
דוד אמסלם: לכן מישהו צריך לתכלל את זה.
דוד אמסלם: השאלה היא, האם אתה במסגרת העבודה שלך מטפל בסוגיה של צד"ל/בתי עלמין וכנסיות?
<יעקב סלאמה: אני מטפל בכל העדות הלא יהודיות.
<יעקב סלאמה: שירותי דת.
דוד אמסלם: מה המשמעות?
<יעקב סלאמה: אנחנו מקצים.
<יעקב סלאמה: מבחינה העדות הנוצריות אנחנו עובדים עם כל ראשי העדות לעזור להם כדי לקדם את כל מה שהם צריכים.
<יעקב סלאמה: אני ישבתי עם ראש הכנסייה כמה פעמים.
<יעקב סלאמה: הבקשה שלו הייתה להכשיר את הכנסייה בבניאס.
<יעקב סלאמה: ניסנו, התקדמו טיפה ולא הרבה.
<יעקב סלאמה: הוא לא ממליץ על מקום אחר כי אחרת נצטרך לעשות את זה בתוך הערים היהודיות כי הריכוז שלהם בתוך ערים יהודיות, וזה יגרום לחיכוך.
<יעקב סלאמה: עדיף לעשות את זה במקום מבודד, רחוק ולא מתוך האוכלוסייה איפה שהם גרים.
דוד אמסלם: נעשה ישיבת עבודה בנושא הזה.
דוד אמסלם: מי זה הבנאדם שמייצג אותם בנושא הדתי?
<יעקב סלאמה: ראש הכנסייה שזה הארכיבישוף מוסא אל-הג'.
דוד אמסלם: אנחנו נזמין אותך לפגישה ואתה תביא את הארכיבישוף אתך.
דוד אמסלם: אני רוצה לפתור את הנושא הזה ולא בדיון הזה, אלא בנושא של עבודת מטה קטנה בינינו ולראות איך אנחנו מקדמים את העניין.
<יעקב סלאמה: עדיף גם להביא את מנהל מקרקעי ישראל אם אפשר.
דוד אמסלם: אנחנו נביא גם את המנהל בעניין הזה בגלל שאני רוצה בסופו של עניין לקבל החלטה שיהיה לחבר'ה כנסיה.
דוד אמסלם: לפחות קרקע, הקצאת קרקע ולהתחיל לקדם את זה.
דוד אמסלם: נושא בית העלמין שהוא נושא יותר חמור.
<יעקב סלאמה: בתי עלמין, היה ניסיון פעם אחת.
<יעקב סלאמה: רצו להקים בית עלמין חדש בפסוטה.
<יעקב סלאמה: המנהל אז הציע שזה יהיה חלק מבית העלמין שיקיימו בפסוטה.
דוד אמסלם: תן לנו רקע מה זה פסוטה.
<יעקב סלאמה: פסוטה זה כפר נוצרי שנמצא בצפון.
<יעקב סלאמה: כולו אוכלוסייה נוצרית.
<יעקב סלאמה: הייתה הסכמה של ראש המועצה בזמנו.
<יעקב סלאמה: אחרי זה הוא חזר בו מההסכמה מסיבות פנימיות שלהם בתוך היישוב.
<יעקב סלאמה: אכן העסק הזה לא התקדם.
<יעקב סלאמה: <קריאה:> ומה נעשה מאז?
<יעקב סלאמה: שום דבר.
<יעקב סלאמה: אני לא אחראי על הקמת בתי עלמין.
דוד אמסלם: אז מי אחראי?
<יעקב סלאמה: מי שמקים זה העדה עצמה.
<יעקב סלאמה: אנחנו יכולים עזור להם - - -
דוד אמסלם: כן, אבל העדה עצמה איך תקים?
דוד אמסלם: <קריאה:> אף אחד לא רוצה אותם.
<יעקב סלאמה: הייתה להם אפשרות ופנו גם למנהל שיציע להם חלקה ולא הייתה כזו.
<יעקב סלאמה: הפתרון של מנהל היה לשלב אותם עם בית העלמין של פסוטה וזה לא צלח.
דוד אמסלם: אבל יעקב, בכובע שלך מה התפקיד שלך בעניין?
<יעקב סלאמה: בתחום הזה?
<יעקב סלאמה: אני אגיד לך את האמת, אין לי תפקיד, אבל מרצון טוב אני עושה את זה.
דוד אמסלם: זאת אומרת, אין - - -
<יעקב סלאמה: האחריות היא לא עלי.
<יעקב סלאמה: בוא נגיד כך, וגם הסמכות היא לא שלי.
דוד אמסלם: אני מקבל את התשובה שלך.
דוד אמסלם: אתה אומר: 'זה לא התפקיד הפורמאלי שלך, אבל אני עושה את זה בהתנדבות, בשמחה, אני רוצה לסייע להם'.
דוד אמסלם: מי מטעם משרד הפנים מטפל בנושא של הצד"לניקים?
דוד אמסלם: אין מישהו שמוגדר.
דוד אמסלם: <לירון אדלר:> אבל אתה מטפל בעדות הלא יהודיות.
דוד אמסלם: במה אתה מטפל בהן?
דוד אמסלם: בוא תגדיר לי את העבודה שלך כדי שאבין.
<יעקב סלאמה: אני מטפל באשרות כניסה, מעברים, תקציבי פיתוח למי שמבקש, גם לכנסיות וגם לבתי עלמין.
עודד פורר: אז בתי עלמין זה כן - - -
<יעקב סלאמה: תקציבי פיתוח, כן.
עודד פורר: של בתי עלמין.
דוד אמסלם: רק אם הם יאתרו קרקע אז תבוא עם הפיתוח?
<יעקב סלאמה: אם הם יבואו, יאתרו ויש להם את כל ההיתרים אוכל לעזור להם מבחינה כספית.
<קריאה: אין להם קרקע.
דוד אמסלם: זו בעצם הבעיה.
דוד אמסלם: זה מבחינת משרד הפנים.
דוד אמסלם: בכלל בעיקרון, מי שמטפל בבתי קברות במדינת ישראל?
דוד אמסלם: מי מכין תכנית?
דוד אמסלם: מי מסדיר?
<יעקב סלאמה: בדרך כלל הרשות המקומית.
דוד אמסלם: זה ביוזמת הרשות המקומית?
<אריאל מזוז: אני אריאל מזוז מרשות מקרקעי ישראל, מנהל אגף עסקאות.
<אריאל מזוז: כל העסקאות עם פטור ממכרז עוברות דרכי.
<אריאל מזוז: המסגרת הנורמטיבית לאישור עסקה כזאת, יש לנו שתי חלופות.
<אריאל מזוז: האחת היא באמצעות הרשות המקומית שהיא הגורם הטבעי - - -
דוד אמסלם: אנחנו הבנו שיש בעיה.
<אריאל מזוז: האופציה השנייה היא הקצאה בפטור ממכרז.
<אריאל מזוז: יש תקנה 17א' 'לתקנות חובת המכרזים' שמאפשרת הענקת זכות במקרקעין למוסד שפועל ללא מטרות רווח ושבידיו רישיון לפי "חוק שירותים דתיים".
<אריאל מזוז: זאת אומרת, הם צריכים לקבל רישיון מהשר לשירותי הדת ואז אפשר לבצע הקצאה ישירות לאותו תאגיד.
<אריאל מזוז: הם מספקים רישיון לקבורה.
דוד אמסלם: בגדול מה שאתה אומר, הם צריכים להגדיר את עצמם.
דוד אמסלם: משרד הדתות צריך להגדיר אותם כחברת קדישא או משהו כזה.
<יעקב סלאמה: זה לא משרד הדתות.
<יעקב סלאמה: סליחה.
<יעקב סלאמה: כל הלא יהודים הם אצלי באגף.
דוד אמסלם: אתה מגדיר אותם?
<יעקב סלאמה: אם תהייה עמותה כזאת אנחנו נדאג - - -
דוד אמסלם: תגיד לי יעקב, אתה בפעם ראשונה רואה את החבר'ה האלה?
<יעקב סלאמה: שוקי לא.
<יעקב סלאמה: אותו אני מכיר.
<יעקב סלאמה: את החבר'ה האלה בפעם הראשונה.
דוד אמסלם: בפעם הראשונה על נושא הזה אתה שומע עליו פה אצלנו?
<יעקב סלאמה: היו לי הרבה שיחות עם ראש הכנסייה.
דוד אמסלם: לגבי הכנסייה.
<יעקב סלאמה: גם לגבי בית העלמין.
<יעקב סלאמה: אמרתי לך שההצעה הייתה לעשות את זה בתוך פסוטה.
עודד פורר: כשראש הרשות חזר בו מההצעה שלו, פנית אולי לשר שלך, למנכ"ל שלך שיכפה אולי על ראש הרשות?
עודד פורר: בסוף יש להם השפעה על ראשי רשויות.
<יעקב סלאמה: עדיין לא הקימו בית עלמין חדש בפסוטה.
עודד פורר: אבל אמרת שהייתה הסכמה של ראש הרשות שיקום שם ואז הוא חזר בו מהסכמתו.
עודד פורר: איפה השר והמנכ"ל בעניין הזה, או שהם בכלל לא נכנסו לתוך העניין?
<יעקב סלאמה: הם לא מעורבים.
דוד אמסלם: אני שואל שאלה לגבי הצד"לניקים.
דוד אמסלם: יש לכם איזו ועד מסודר.
דוד אמסלם: אתה תפסת יוזמה פרטית ובאת אלינו היום או שיש איזה ועד שמטפל?
דוד אמסלם: יש מישהו שמאגד אתכם?
<ויקטור נאדר: לא.
<ויקטור נאדר: אין לנו.
דוד אמסלם: אני מדבר כרגע בנושא.
דוד אמסלם: הרי אתם מפוזרים במספר ערים.
דוד אמסלם: נניח בנושא של חינוך יש העיר הזאת, בנושא האשפה וכדומה וזה בסדר.
דוד אמסלם: אבל יש דברים שמאפיינים אתכם כעדה, אתם נמצאים בקונסטלציה הזאת של צד"ל במסגרת מה שדיברנו עכשיו.
דוד אמסלם: למשל בעיקר כנסיה - - -
<יעקב סלאמה: כעדה הם שייכים לעדה המרונית.
<יעקב סלאמה: כלומר, הם צריכים לקבל את כל השירותים דרך העדה המורנית.
<יעקב סלאמה: אי אפשר לבנות עדה בתוך עדה.
<יעקב סלאמה: לכן אם צריך להקים איזה גוף צריך להקים אותו דרך ראש הכנסייה.
<שוקי אוחנה: מה הקשר למרונים?
<שוקי אוחנה: סליחה.
<יעקב סלאמה: רוב האנשים הם מרונים ומי שמטפל בהם זה ראש הכנסייה המרונית.
דוד אמסלם: אבל יעקב, כאן יש משהו ייחודי.
דוד אמסלם: כאן אני מבין יש רקע אחר.
דוד אמסלם: יש כאן עדה נוצרית ואני לא נכנס אם הם מרונים או שהם קתולים, זה פחות חשוב לי.
דוד אמסלם: יותר חשוב לי שהם בעצם, רוב הנוצרים במדינת ישראל אוחזים מעצמם פלסטינים או ערבים או משהו ובעצם הם לא משתפים פעולה כל כך עם המדינה, חלק גדול מהם.
דוד אמסלם: חלק - - -
עודד פורר: חלק.
עודד פורר: אל תכליל, יש חלק גדול שמתגייס.
דוד אמסלם: הכוונה היא לחלק.
<יעקב סלאמה: אנחנו עובדים עם עדות.
<יעקב סלאמה: אי אפשר לעבוד עם גוף כי יהיו לזה הרבה השלכות רוחב.
<יעקב סלאמה: תראה, יש עדה מוכרת - - -
<שוקי אוחנה: זה לא גוף אדוני, הם צד"ל.
<שוקי אוחנה: יכול להיות שהם היו לא פחות שונה מכם - - -
<יעקב סלאמה: אני אומר שמי שאחראי עליהם היום בנושא של שירותי דת זה הבישוף המרוני.
<יעקב סלאמה: הקבורה היא בנושא של שירותי דת.
<יעקב סלאמה: אם צריך לקדם משהו צריך לקדם אותו דרך הבישוף.
<יעקב סלאמה: אין לי יכולת לעבוד עם כל גוף אחר.
<יעקב סלאמה: אני עובד עם עדות, עם ראשי עדות.
איוב קרא: נכון מה שאומר ראש אגף העדות במשרד הפנים, אבל מצד שני יש אפיונים מיוחדים לקבוצה הזאת.
איוב קרא: אי אפשר לקחת אותם כמקשה אחת.
איוב קרא: צריך פשוט לקבוע היום.
איוב קרא: אני מכיר את הסוגיה טוב.
איוב קרא: אגף עדות צריך להוביל את זה, אין בררה יש רגישות גדולה ובסופו של דבר צריכים את הבישוף.
איוב קרא: כמו שהוא אומר הוא נותן את החסות ואת הלגיטימציה, גם עכשיו כשהיה 40 למותו של הגנרל הוא בעצמו היה שם, הוא עשה את התפילה וכדומה.
איוב קרא: יש פה מצב מאוד מיוחד, אי אפשר להגיד מרונים מקשה אחת.
איוב קרא: צריך להקצות חלקת אדמה של שני דונם.
איוב קרא: לדעתי בשלב ראשון אפשר לנסות באזור מטולה או באזור נהריה.
איוב קרא: צריך לבדוק.
איוב קרא: קודם כל שיהיה להם דבר אלמנטרי כדי שלא יקרה בכל פעם מצב שבעצם אנשים נשארים בבתי חולים שבוע-שבועיים שלושה שבועות.
איוב קרא: עוד מעט נהייה כמו באפריקה כמה חודשים.
איוב קרא: זה אחת כי זה מאוד רגיש.
איוב קרא: איך זה יעשה, אני בטוח שבמפגש הזה כשאתה מביא את הבישוף ומביא את כל הגורמים, לדעתי הם יבינו שצריכים לעשות את זה וצריך להתקדם.
איוב קרא: ככל שנמשש ולא נתקדם זה לא יוביל לשום מקום.
איוב קרא: תמיד יש רגישויות, זה מפחד מזה, זה לא רוצה את זה – זה תמיד יהיה.
איוב קרא: קח יוזמה, תזמין אותם ואני בטוח שייפתר.
<יעקב גבאי: אני יעקב גבאי ממשרד הביטחון.
<יעקב גבאי: אני רוצה להתייחס גם לנושא בית הקברות וגם לאנדרטה ברשותכם.
דוד אמסלם: האנדרטה פחות חשובה.
דוד אמסלם: בתי הקברות.
<יעקב גבאי: אנחנו עוסקים בקבורה של חללי מערכות ישראל.
<יעקב גבאי: אני רוצה להתייחס לאנדרטה בהקשר.
<יעקב גבאי: צריך להבין, צד"ל, סגן השר איוב דיבר על הנושא של האנדרטה, אנחנו כבר עשר שנים.
<יעקב גבאי: הקצו תקציבים, התחלפו שרים ולא קודם כלום.
<יעקב גבאי: הקשר עם נציגים של העדה הוא בעייתי כי אין איזה גוף שאתה יודע להגיד 'זה הפורום'.
<יעקב גבאי: אני רוצה להקיש על האנדרטה ומתוך זה גם להציע לגבי בית הקברות.
<יעקב גבאי: עבדנו עם אלוף פיקוד הצפון, סגן הרמטכ"ל היום.
<יעקב גבאי: הגדרנו שטח באזור הגדר הטובה.
<יעקב גבאי: הגדרנו חצי מיליון שקל תקציב.
<יעקב גבאי: אנחנו כבר בשלבים של תכנון, אני מניח שתוך שנה האנדרטה עומדת.
<יעקב גבאי: השיח עם אנשי צד"ל היה OF-ON, אבל בסוף היה צריך לקבל החלטה ולעשות את זה.
<יעקב גבאי: באזור בית הקברות, עכשיו אני חוזר לבית הקברות כי אני עוסק בזה לגבי חללי צה"ל.
<יעקב גבאי: בכל מקום שבו אנחנו מקימים בית קברות מסתמכים על בית קברות קיים.
<יעקב גבאי: זה לא יהיה נכון לבנות בית קברות ולהקצות שטח שהוא מנותק מתשתיות קיימות.
<יעקב גבאי: באזור כברי, באזור תל-רגב יש שטחים גדולים שהגדרת השטחים היא כבר שטחים שמוגדרים לבית קברות.
<יעקב גבאי: כדי לעשות שינוי יעד - - -
דוד אמסלם: סליחה יעקב.
דוד אמסלם: החבר'ה אומרים שלא רוצים לקבור להם.
דוד אמסלם: מה אתה נותן תשובה על זה?
<יעקב גבאי: כמו שאנחנו עושים לחללים שמבקשים להיקבר בבית קברות שאיננו יהודי.
<יעקב גבאי: מקצים שטח ומגדירים אותו כבית קברות, פעם אחת ללא יהודים - - -
דוד אמסלם: מי דואג לזה?
<יעקב גבאי: לנושא של חללי כוחות הביטחון אני דואג, לגבי צרכים אחרים - - -
דוד אמסלם: תראה, גם כאן העסק נופל בין הכיסאות.
דוד אמסלם: אני, כצד"ל הינו בתוך לבנון, אני מניח שמי שהיה בקשר איתם ודאג להם הייתה מערכת הביטחון - - -
<יעקב גבאי: אני מניח שאם הם יפנו לחברת הקדישא בנהריה שמפעילה את בית הקברות בכברי ויגידו 'בסמוך לבית הקברות בכברי שמשרת את בית הקברות בנהריה', יסתמכו על תשתיות קיימות.
<יעקב גבאי: אני לא מדבר על טהרה ועל המנהגים שלהם.
<יעקב גבאי: יש שטחים מוגדרים.
<יעקב גבאי: מנהל מקרקעי ישראל יגדיר את אותו שטח לטובת - - -
דוד אמסלם: את זה הבנתי, העניין ברור.
דוד אמסלם: יעקב, אני מבין שהאנשים האלה כאן לא באו בבוקר, שיעמם להם בבוקר והגיעו לפה.
דוד אמסלם: אם אני שומע סיפור שמישהו החזיר את אשתו לפני כמה זמן לקבורה בלבנון כי אף אחד לא רצה לקבור אותה כאן, אני מניח שיש בעיה.
דוד אמסלם: אני מסכים אתך שאני לא מצליח להבין מה הבעיה ולמה.
דוד אמסלם: לכן אני מנסה לחפש.
דוד אמסלם: כאן כרגע, אני לא רוצה לדבר על הבעיה, היא קיימת.
דוד אמסלם: אני רוצה לחפש כרגע את "הפיבוט".
דוד אמסלם: יש כאן פקידים שאני עדיין לא מזהה מי זה הבנאדם שאמור לקחת את הדבר הזה ולהוביל אותו לקצה עם עוד גורמים.
דוד אמסלם: כרגע מה שיושב לי בראש זה יעקב, אם אתה שלפי תפיסתי אתה הוא האחראי לנושא של כל העדות במשרד הפנים, וזה דבר שהוא לא יום ביומו.
דוד אמסלם: לא כל יום קורה, זו בעיה שהיא באמת באמת מאוד ייחודית.
דוד אמסלם: לרוב אין בעיות כאלה.
דוד אמסלם: אם אני הייתי אחראי על העדות, לפחות לפי הכותרת, אני קורא לאנשים ושואל אותם 'חבר'ה, מה הבעיה'.
דוד אמסלם: זה בית קברות ומה אני צריך?
דוד אמסלם: – אחד בישוף, אחד מנהל מקרקעי ישראל, אחד משרד פנים ואחד יועץ משפטי – מזמן אותם לישיבה.
דוד אמסלם: כך אני עושה ישיבות.
דוד אמסלם: כך אני הייתי עושה בעבודה שלי.
דוד אמסלם: אני פקיד בראש שלי.
דוד אמסלם: זה מה שאני אומר כאן בכל דיון, אני מזהה מה הבעיה.
דוד אמסלם: אם זה בתחום שלי אני מתחיל לקחת את האחריות ומביא.
דוד אמסלם: התפקיד שלי זה להביא את הפתרון.
דוד אמסלם: יעקב, לכן אני כרגע מזהה שהנושא נמצא במגרש שלך.
דוד אמסלם: אם אתה עושה אותו בהתנדבות, אז בוא קח, שנה את ההגדרה ובלי התנדבות.
דוד אמסלם: זאת עבודה.
דוד אמסלם: כך אני רואה את זה.
דוד אמסלם: מבחינתי יש שתי אופציות כרגע, כי אני רואה את האירוע יושב במגרש שלך.
דוד אמסלם: או שאני כיושב ראש וועדת הפנים עושה עבודת מטה במקום פקיד.
דוד אמסלם: אני יושב כאן עם יושבת ראש הוועדה ומזמין את כל הגורמים לכאן ועושה עבודה שלא קשורה לוועדה.
דוד אמסלם: היא לא קשורה גם לעבודה שלי כחבר כנסת.
דוד אמסלם: היא קשורה לזה שפקיד ממשלתי לא עושה את העבודה ואני נכנס לנעלים שלו.
דוד אמסלם: או שאני מבקש מסגן השר, זה גם לא התפקיד שלו, להגיד לו 'איוב, שמע יש כאן בעיה.
דוד אמסלם: אני רואה שהעסק כאן מתפזר וכל אחד מביא לי סיפורי עליבבא מפה ועד באב-אל חליל, ממשרד הביטחון שהוא לא אחראי על הצד"לניקים היום בהיבט הזה, ורק על צד"לניקים שנהרגו בהגנה על ביטחון ישראל.
דוד אמסלם: הוא לא צד בעניין ובטח לא יוזם בעצמו הקצאות לכל מיני אנשים, לא פונים אליו.
דוד אמסלם: אלה האופציות שיושבות על המגרש ולכן אם אתה לוקח על עצמך את המשימה יעקב אני יותר רגוע בהיבט הזה.
דוד אמסלם: אתה אומר לי 'דודי, אני לוקח על עצמי להיות "הפיבוט"'.
דוד אמסלם: אני אעשה כאן דיון מעקב בעוד חודש-חודש וחצי לא כדי לעקוב מה עשית אלא לבדוק אם יש לך בעיה ואני אוכל לעזור.
דוד אמסלם: אז אנחנו מקדמים את זה צעד אחד קדימה.
אורי מקלב: את הצרכים יודעים?
דוד אמסלם: הצרכים, אני חושב שצריך לשבת אתם.
דוד אמסלם: כמו שאמרתי לגבי הכנסייה, לגבי הכנסייה אני מסביר.
דוד אמסלם: אני, התפקיד שלי כאן הוא לא לעשות עבודה של פקידים, אבל לפעמים אני נאלץ בגלל שהפקיד כנראה לא מבין את העבודה של ההוא.
דוד אמסלם: לגבי הכנסייה אני אעשה ישיבת עבודה.
דוד אמסלם: אתה תראה לפי ישיבת העבודה, גם אתה תהייה בישיבת העבודה ותבין איך אני מנהל אותה.
דוד אמסלם: לדעתי, מה שאני עושה לגבי זה אתה תעשה לגבי בית העלמין.
דוד אמסלם: כאן, קודם תקרא להם, תשאל אותם מה לדעתם הצרכים, מהו הגודל, איפה המיקום צריך להיות פחות ביותר.
דוד אמסלם: אם נשים להם את זה בנגב יכול להיות שזה לא מתאים.
דוד אמסלם: תשאל אותם ואז תזמין, כמו שאמרתי, את הבישוף כי אתה חושש שהוא האינסטנציה הדתית ולבית עלמין יש גם משמעות דתית.
דוד אמסלם: משמעות, איש רוח צריך להגדיר את הטקסים הדתיים וכדומה.
דוד אמסלם: תזמין, את מנהל מקרקעי ישראל, תעשה פגישה עם כל הגופים שאתה חושב רלוונטיים.
דוד אמסלם: גם אם אתה חושב שמישהו לא רלוונטי זמן אותו אם אתה חושב שהוא יכול לעזור.
דוד אמסלם: בואו נעשה דיון בעוד חודשיים ותגיד לי לאן הגעת.
דוד אמסלם: אתה מוכן לקחת על עצמך את המשימה?
<יעקב סלאמה: אין לי בעיה לקחת.
<יעקב סלאמה: אני עוד פעם אסביר.
<יעקב סלאמה: זה לא היה באחריותי כי - - -
דוד אמסלם: עכשיו נתתי לך את האחריות.
דוד אמסלם: מה אכפת לך?
<יעקב סלאמה: אבל אם אני יכול לקדם אין לי בעיה, אני יכול לעשות את זה.
דוד אמסלם: אני אוציא את זה בסיכום שאני מבקש ממך יעקב שאתה בעצם תהייה ה"פיבוט" שיוביל את - - -
<יעקב סלאמה: אני מציע שתוציא בסיכום שמנהל מקרקעי ישראל יהיה מוכן להקצות קרקע - - -
דוד אמסלם: זה אני, תשאיר לי.
דוד אמסלם: אמרתי, אתה עושה את ישיבת המטה.
עודד פורר: יש לך את כל הגב מהוועדה הזאת.
דוד אמסלם: שהיא מוגדרת כך: אתה שומע מהם מה הם הצרכים, מסכם איתם ואז אתה מזמין גם את הגורמים הרלוונטיים כדי לקדם.
דוד אמסלם: בראש ובראשונה את מנהל מקרקעי ישראל.
דוד אמסלם: אתה מזמין את משרד הביטחון, הוא לא מה שנקרא 'שופט קו'.
דוד אמסלם: במצב רגיל משרד הביטחון היה צריך לדאוג לנושא הזה עד הסוף בגלל שזה נופל בתחום שלו.
דוד אמסלם: זה לא שאצלי זה ככה ובעיות שנוצרו אחרי זה שם ולא אצלי.
דוד אמסלם: צד"ל, אמרת צד"ל אמרת מערכת הביטחון.
דוד אמסלם: מערכת הביטחון המציאה את צד"ל ולא אנחנו.
דוד אמסלם: אני אומר: תזמין את מערכת הביטחון, צד"ל, תזמין את הבישוף בנושא הדתי, תזמין את מנהל התכנון במשרד הפנים בגלל שהסיפור הוא תכנוני, ומשרד המשפטים, אם ירצה שהנציג שלהם יבוא וישתתף.
דוד אמסלם: הכסף לגבי הפתוח יושב אצלך אז תזמין גם את עצמך בנושא הזה.
דוד אמסלם: תעשה את הישיבה שהתוצאה שלה בסוף צריכה להיות שהגופים מכוונים עם לוחות זמנים לפתור את הבעיה.
דוד אמסלם: אני אעשה פגישה בעוד חודשיים-חודשיים וחצי, חזרה לכאן למה שנקרא 'דוח סטטוס'.
דוד אמסלם: תבוא בעוד חודשיים ותאמר לי ממ"י (מנהל מקרקעי ישראל) לא לרוצים להקצות קרקע, אז הוועדה תתכנס אל מול ממ"י.
דוד אמסלם: תגיד שמנהל התכנון לא רוצה לתכנן, נזמין את מנהל התכנון ונשאל אותו למה.
דוד אמסלם: אנחנו נעזור לך לפתור את הפלונטרים.
<יעקב סלאמה: אין בעיה.
<אריאל מזוז: אני גם מציע, שאם ניתן קרקע מתוכננת אין צורך במנהל התכנון.
<אריאל מזוז: ניתן קרקע ויש קרקעות מתוכננות.
דוד אמסלם: אני אגיד לך משהו אריאל.
דוד אמסלם: בגדול, אם המנהל יבוא, שתה בירה ואם הוא לא מרוצה שישתה כוס תה וילך הביתה.
דוד אמסלם: רק במידה וצריך אותו ושלא נצטרך לעשות עוד ישיבה.
דוד אמסלם: יעקב, אני סומך עליו.
אורי מקלב: יש מגרש מתוכנן, מי יקיים את התשתיות?
אורי מקלב: יש הרבה תשתיות וזו השקעה.
דוד אמסלם: אני רוצה לסכם את הישיבה במתווה שדיברתי.
דוד אמסלם: אני אעשה את הפגישה אצלנו כאן בנושא של הכנסייה.
דוד אמסלם: יעקב סאלמה אתה תעשה את עבודת המטה בנושא של בית העלמין.
דוד אמסלם: אנחנו בוועדה נעשה פגישת מעקב בעוד כחודשיים וחצי בנושא.
דוד אמסלם: חודשיים וחצי מספיק?
דוד אמסלם: זה אחרי שיצאת לנופש ויש חנוכה באמצע, אתה יודע.
דוד אמסלם: אנחנו נעשה דוח סטטוס איפה הדברים עומדים.
דוד אמסלם: עכשיו אני רוצה לומר משפט אחרון.
דוד אמסלם: מבחינתי, אני מתחבר לכל מה שאמר עודד.
דוד אמסלם: אני מתבייש, אני כאזרח ולא כחבר כנסת.
דוד אמסלם: אני כאזרח מדינת ישראל מתבייש שהגענו למצב הזה בכלל ועוד אחרי כמעט 30 שנה.
דוד אמסלם: מילא אם רק אתמול הייתה הנסיגה מלבנון היינו אומרים: 'שמע, עוד לא עבר זמן, תנו להם חודשיים להשיג משהו'.
דוד אמסלם: 30 שנה העסק כך.
דוד אמסלם: באמת, א', אני מתנצל.
דוד אמסלם: אני מרגיש באופן אישי שאני צריך להתנצל, בשם הוועדה בוודאי, שאתם הגעתם למצב שהגעתם.
דוד אמסלם: אני לרשות
דוד אמסלם: כם לכל דבר ועניין שקשור אלינו, לא רק אני.
דוד אמסלם: בוודאי חברי הוועדה ושמעתם את חבר הכנסת עודד פורר וגם את סגן השר בעניין.
דוד אמסלם: אני חושב שמה שנעשה כאן הוא באמת דבר לא תקין בלשון המעטה.
דוד אמסלם: זה גובל בחוצפה ועזות מצח.
דוד אמסלם: אנחנו כאן בכל עניין שקשור לוועדה.
דוד אמסלם: אני אומר לכם את האמת, איך ששוקי דיבר איתי דחיתי את הכול ואמרתי 'אנחנו עושים דיון קודם כל בנושא הזה ומהר'.
דוד אמסלם: באמת קבלנו את התנצלותי כי יש לי ממש כאבי בטן מהנושא הזה .
דוד אמסלם: שמעתם גם את חבר הכנסת פורר וגם את סגן השר.
דוד אמסלם: בואו נקווה שמכאן לפחות נתקדם קדימה ונקדם את הנושאים האלה.
דוד אמסלם: אני מתכבד לפתוח את ועדת הפנים, היום זו הפעם השלישית לדעתי, בנושא "מענק הבירה".
דוד אמסלם: אני רוצה לתת רקע לנושא.
דוד אמסלם: קיבלתי מכתב לפני כמה ימים, שבועות, שבועיים מחבר הכנסת אורי מקלב.
דוד אמסלם: אני אקריא לכם את המכתב: "לכבוד חבר הכנסת דוד אמסלם יושב ראש וועדת הפנים.
דוד אמסלם: הנדון: יום "תקנת ירושלים".
דוד אמסלם: אני פונה אליך בדבר הצורך לזמן ישיבת פנים שבראשותך על מנת לדון בנושא תקציב "תקנת ירושלים" אשר עלה לאחרונה בכנסת במסגרת ימי וועדת הפנים העוסקים בכל ההיבטים המוניציפאליים של כלל הרשויות, כמי שעלו על שולחנו לא מעט סוגיות העוסקות בירושלים ותושביה וצרכי היומיום הקשורים לעיר.
דוד אמסלם: בשל אופייה הייחודי אני רואה חשיבות לקיים את הדיון עם כלל הגורמים הרלוונטיים לנושא.
דוד אמסלם: אודה על היענותך לנושא אשר יפעל לטובת העיר ירושלים ותושביה.
דוד אמסלם: בברכה אורי מקלב".
דוד אמסלם: בבקשה אדוני ראש העיר.
דוד אמסלם: אני רק רוצה להגיד לפרוטוקול.
דוד אמסלם: אני מצר על כך שעיריית ירושלים, אני אוהב את שמוליק זליגמן סגן הגזבר, אבל אני ציפתי לשלוח את הגזבר עצמו ואת מנכ"ל העירייה כדי שיסבירו את הנושא החשוב הזה.
דוד אמסלם: מדובר ב-400 מיליון שקל, אבל כהרגלה, בזמן האחרון, עיריית ירושלים, לטעמי, אני מרגיש תחושה של זלזול בוועדת הפנים של הכנסת.
דוד אמסלם: אני מבקש שזה ייכתב גם בפרוטוקול וגם בסופו של דבר בסיכום שאני אוציא לגוף שייכנס לתמונה ואבקש שיבדוק את הנושא.
דוד אמסלם: בבקשה חבר הכנסת אורי מקלב.
אורי מקלב: תודה רבה לך אדוני היושב ראש על ההיענות לבקשתי.
אורי מקלב: אני יודע שבימים האלה יש לך דיונים חשובים במסגרת דיוני התקציב.
אורי מקלב: אבל יש נושא משותף לכולנו, לכל היושבים בשולחן הזה, זה החשיבות של ירושלים.
אורי מקלב: כולנו רוצים את טובת ירושלים ויקירים לנו גם תושביה.
אורי מקלב: ואנחנו גם מעריכים את קברניטיה וגם פקידיה.
אורי מקלב: שמוליק זליגמן, אנחנו מכירים אותך, אנחנו יודעים שאתם הפקידים, הצוות המקצועי, עושים עבודה חשובה מאוד.
אורי מקלב: אדוני היושב ראש אני ביקשתי את הדיון הזה בעקבות שני צירים מרכזיים.
אורי מקלב: הדבר הראשון דיוני התקציב.
אורי מקלב: בימים האלה אנחנו בכנסת כולה, כל הוועדות, ובוודאי גם וועדת הכספים דנה באופן פרטני בהרבה הרבה מסעיפי התקציב.
אורי מקלב: אנחנו באמת מבקשים מהמשרדים הרלוונטיים, מהיחידות הרלוונטיות, מכל יחידות הסמך ומהרשויות הרלוונטיות למסור לנו באמת את הצורך ולהסביר את התקציב.
אורי מקלב: תקציב של "תקנת ירושלים" מה שנקרא "מענק הבירה" לעיריית ירושלים, זה לא כסף קטן.
אורי מקלב: מדובר בסכומים מאוד מאוד גדולים.